CELEX: C2007/283/55
Language: fi
Date: 2007-11-24 00:00:00
Title: Asia T-351/07: Kanne 13.9.2007 — SOMM v. SMHV

24.11.2007   
            
            
               FI
            
            
               Euroopan unionin virallinen lehti
            
            
               C 283/30
            
         Kanne 13.9.2007 — SOMM v. SMHV
   (Asia T-351/07)
   (2007/C 283/55)
   Oikeudenkäyntikieli: italia
   Asianosaiset
   
      Kantajat: SOMM s.r.l. (San Mauro T.se, Italia) (edustajat: asianajaja M. Ferro)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   Vaatimukset
   
               —
            
            
               On kumottava sisämarkkinoiden harmonisointiviraston ensimmäisen valituslautakunnan 28.6.2007 asiassa R 1653/2006-1 tekemä päätös yhteisön tavaramerkin N:o 4 837 746 rekisteröintiä koskevasta hakemuksesta.
            
         
               —
            
            
               SMHV on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
      Haettu yhteisön tavaramerkki: Kolmiulotteinen tavaramerkki, joka on kuvattu seuraavasti: ”Kolmiulotteinen kokonaisuus, joka koostuu useasta putkimaisesta metallitolpasta, jotka ovat erillään toisistaan ja rivissä, ohentuvat ja kaartuvat mutkalle, kullakin niistä on maahan kiinnitetty perustalinja, pääasiallisesti vertikaalinen, ja linja, jonka ääripää on vapaa ja kaartuu lievästi yläosaa kohden, joukko metallisia putkiosia, jotka ovat erillään toisistaan ja yhdensuuntaisia ja jotka on kiinnitetty mainittujen tolppien suuntaisesti, ja mainittuihin putkiosiin kiinnitetty varjostava katos siten, että kokonaisuus muodostaa varjostavan suojakatoksen”; hakemus N:o 4 837 746 luokkiin 6 ja 19 kuuluvia tavaroita varten.
   
      Tutkijan päätös: Rekisteröintiä koskevan hakemuksen hylkääminen.
   
      Valituslautakunnan ratkaisu: Valituksen hylkääminen.
   
      Kanneperusteet: Kohdeyleisö ja viitesektori sekä kysymyksessä olevan tavaramerkin erottamiskyky on määritelty virheellisesti yhteisön tavaramerkistä annetun asetuksen (EY) N:o 40/94 7 artiklan 3 kohdan nojalla.